Merkezê Îrtîbatî û Çapemenîye yê HPGyî derheqê çalakîyanê gerîlayan û hêrişê artêşa tirke de eşkerayîye daye û nê pare kerdî:
''Çarçewa Hemleya Şorişgêre ya Bazanê Zagrosî de 22ê temmuze de warê Werxelê yê Zapî de bi taktîkanê dewrê neweyî da di helîkopteran ro. Çalakîye yew helîkopterê hêrişî ame derbkerdene. Helîkopterî mecbur mendî ke peyser agêrê.
23ê temmuze de warê Cîloya Biçûkî de sîstemê kameraya mobese hetê hêzanê ma ra ame îmhkakerdene. Eynî roje warê Werxelê de vera tunelanê şerî pê madeyê teqayîşî û çekanê giranan hêriş ame kerdene. Netîceya hêrişî de şewato ke vejîya hema dewam keno.
22ê temmuze de warê Herfa Tyî yê Zapî pê helîkopteranê hêrişî, 23ê temmuze de warê Çemçoyî û 24ê temmuze de warê Şkefta Birîndara û Kunişka yê Zapî pê  teyarayanê şerî ameyî bombardumankerdene. 23ê temmuze de warê Tabura Ereban û Mervanosî yê Banista de têgêrayîşê helîkopteran qewimîya.
Nê hêrişan de vînîbîyayeyê ma çînn ê.''
